Ek wonder of die Chinese immigrante-kinders wat ek tutor, hulle werkies wat ek vir hulle op geheue-stokkies gelaai het voor die onverwagte lang vakansie, hersien. Sing hulle lekker saam met die liedjies, en speel hulle die speletjies? Sal hulle ouers se besighede oorleef? Anders as die ander kinders, kan hulle ouers nie juis help met tuis-onderrig nie, omdat hulle bitter weinig Engels magtig is. Dit bring my by nog ‘n gewoonte wat gerus kan bly: ouers wat nou meer tyd saam met hulle kinders deurbring, en ook sommer ‘n kykie kry in wat hulle van onderwysers verwag.